b'\n_START_ARTICLE_\nRibnica (reka)\n_START_PARAGRAPH_\nReka Ribnica izvira v dveh kra\xc5\xa1kih izvirih pod Veliko goro, nedale\xc4\x8d od naselja Zadolja. Izvir je tipi\xc4\x8den kra\xc5\xa1ki obrh, kjer so si vode izdolble pot ob prelomu apnenca in dolomita. Po vla\xc5\xbeni travnati ravnini se vije v velikih vijugah. Kjer je kra\xc5\xa1ki relief, nekaj Ribnice postopoma ponika pri Gori\xc4\x8di vasi, ob visokih vodah pa reka podalj\xc5\xa1a svoj tok in te\xc4\x8de naprej po fosilni strugi \xc4\x8dez ribni\xc5\xa1ko polje. Reka je v preteklosti poplavila veliko naselij na ribni\xc5\xa1kem polju( Dolenja vas, Prigorica, Ribnica...), zato so leta 1986 zgradili velik jez. Ob poplavah zalije voda prb. 5 kvadratnih kilometrov za jezom na obmo\xc4\x8dju mestnega predela Ugarja dale\xc4\x8d po strugi reke Ribnice in Sajevca. Za jez se ujame voda iz 2 mo\xc4\x8dnih obrhov (izvir reke Ribnice), iz Sajevca, iz kra\xc5\xa1kega izvira Globo\xc4\x8dec in razbremenilnega kanala iz reke Bistrice. Ve\xc4\x8dina vode ponikne v jamah pri kapelici sv. Marjete. Ob vi\xc5\xa1jih vodah pa se potem zlivajo v Rin\xc5\xbeo. Ostali del pa se podzemsko prelije v Krko. To imenujemo bifurkacija._NEWLINE_Maksimalni pretok je bil zmerjen 1982, ta je 292 m3/s. V pobudo teh poplav je bil zgrajen zadr\xc5\xbeevalnik._NEWLINE_V reki prevladujejo kleni, \xc5\xa1\xc4\x8duke, rde\xc4\x8deoke, postrvi, linji, ostri\xc5\xbei in krapi.'